रूस ने कहा- 18-19 महीने में भारत में हो जायेगी S-400 एयर डिफेंस मिसाइल सिस्टम की डिलीवरी  
तय समय में होगी एस 400 की डिलीवरी
एस-400 में 18 से 19 महीने का लगेगा समय
रूस के उप प्रधानमंत्री युरी बोरीसोव ने दी जानकारी
रूस (Russia) के उप प्रधानमंत्री युरी बोरीसोव ने रविवार को कहा कि एस-400 एयर डिफेंस मिसाइल सिस्टम (S-400) को तय शेड्यूल के तहत भारत पहुंचाया जाएगा. युरी ने रोसिया-1 से बात करते हुए कहा, 'एडवांस राशि मिल गई है इसलिए तय समय के मुताबिक इसकी डिलीवरी की जाएगी. इसमें 18 से 19 महीने लगेंगे.'  बीते महीने विदेश मंत्री एस जयशंकर अपने समकक्ष सरगे लावरोव से द्विपक्षीय सहयोग पर चर्चा करने के लिए मॉस्को गए थे.
बता दें कि भारत ने रूस (Russia) के साथ 5.43 बिलियन यूएस डॉलर की डील की है. यह डील 5 एस-400 सिस्टम को खरीदने के लिए की गई है. बीते साल 5 अक्टूबर को 19वीं भारत-रूस सालाना द्विपक्षीय समिट में यह डील की गई थी.